GiliGold/VAD_KnessetCorpus huggingface dataset:
שני גוטמן: הניצולים שמקבלים מקופות החולים הם ניצולים שכבר היום זכאים לרנטות, אלו ניצולים שמקבלים את הקצבאות בזכות ולא בחסד, זה מגיע להם.
שני גוטמן: ניצולי שואה שזכאים מקרן הרווחה לקבל את המענק הזה הם ניצולים שלא בהכרח מקבלים ממקור אחר ולכן, אני לא באה להגיד מי צודק ומי פחות צודק, אבל בואו נשים את הדברים על השולחן, בואו נראה איפה הכסף, במי זה פוגע באמת.
משה גפני: אדוני, יושב-ראש הכנסת.
רוני קלינסקי: מילה אחת לסיכום הנקודה.
רוני קלינסקי: יושבת ממול גברת שהיא ניצולת שואה וקוראים לה חיה.
רוני קלינסקי: היא לא דיברה עכשיו, אולי היא מוותרת על זכות הדיבור.
רוני קלינסקי: היא הייתה במחנה עבודה, היא עלתה לארץ אחרי שנת 1953 ובגלל זה היא לא מוכרת כניצולת שואה במדינת ישראל.
חיה רוזה קוז'קרו: בעלי כמעט בן 90.
רוני קלינסקי: בעלה ניצול שואה מאותו מחנה, הוא בן 90 והוא לא מוכר.
רוני קלינסקי: הם יכולים לקבל סיוע רק מהקרן.
רוני קלינסקי: לכן, האנשים האלה שנוספו והמדינה לא מכירה בהם עדיין כניצולי שואה מכל מיני סיבות - - -
ראובן ריבלין: אל תדאג, לא מבטלים את הקרן.
רוני קלינסקי: אני לא מודאג.
רוני קלינסקי: אני רק רוצה להסביר מאיפה הצורך לתקציבים נוספים.
רוני קלינסקי: חבר הכנסת רובי ריבלין, יושב-ראש הכנסת, אתה צודק - - -
ראובן ריבלין: בוא נהיה יותר פרקטיים, ברשותך.
ראובן ריבלין: לא כדאי לך.
ראובן ריבלין: קודם כל אני מוכרח לומר שאנחנו לא אומרים "מענקים" מהטעם הפשוט שאנחנו רוצים לשמור על כבוד הניצולים וזה דבר שצריך לעמוד לנגד עינינו, וכל הדיון המתפתח כאן כתוצאה מהמציאות ומהמחויבות שלנו כמדינה מסודרת, פוגע בסופו של דבר פגיעה אנושה כאילו יש לנו מטרד על ראשנו.
ראובן ריבלין: זה לא מטרד, זאת חובתנו, זאת משימתה של המדינה, גם אם הפיצויים שקיבלנו מגרמניה היו פיצוי לכל יהודי בעולם על כך שמדינת ישראל קמה.
ראובן ריבלין: בעזרת כוחנו, בעזרת השם כמובן, נמנע מציאות כזאת שתתרגש על עמנו פעם נוספת.
ראובן ריבלין: אבל יחד עם כל הדברים האלה, החיים בנויים מהפרטים הקטנים ולכן אני רוצה לחזור לנושא היותר פרקטי, אדוני השר, בהתייעצות עם יושב ראש-ועדת הכספים.
ראובן ריבלין: נושא שעמד על סדר היום והיה באמת שולי לחלוטין, נושא התקורה, נפתר ברגע זה.
ראובן ריבלין: לא נפתר פתרון מלא אלא נפתר ברמה הכספית – מעבירים לכם את שני מיליוני השקלים.
ראובן ריבלין: אבל יש לנו ויכוח רציני ביותר בין המערכת המטפלת ישירות לבין המערכת המתקצבת לגבי גודל הסכום.
ראובן ריבלין: חבר הכנסת יואל חסון שתרם מזמנו וראה משימה בטיפול בנושא זה, דיבר על 80 מיליון.
ראובן ריבלין: אני יודע שהיום יש ויכוח בין 24 מיליון ל-16 מיליון, אדוני השר - - -
רוני קלינסקי: חסרים 25 מיליון אשר מתוכם ל-15 מיליון יש מקור.
ראובן ריבלין: אתה אומר 25 מיליון.
ראובן ריבלין: אני מציע שהאוצר, כפי שישב על הנושא הקודם, ישב מול הנוגעים בדבר מבחינת הטיפול ויסכם ויגבש את הסכום שצריך – האם מדובר ב-25 מיליון, האם מדובר ב-16 מיליון – זה הטווח שעליו אנחנו מדברים, יבואו אלינו בעוד שבועיים לאחר ראש השנה האזרחי שיבוא עוד חמישה ימים ועד 6-5 בינואר למניינם נקבל במשרדי או בפורום הזה, איך שתרצה, או בפורום יותר מצומצם, כפי שנפגשנו לפני שלושה שבועות - - -
משה גפני: ונחליט אנחנו, נראה לפי התשובות.
ראובן ריבלין: - - - ונחליט, נכון.
ראובן ריבלין: אני חושב שכדאי לגבש את הנושא הזה כי כולם מסכימים שבראש דאגתנו עומדים הניצולים, כל הוויכוחים בינינו לא צריכים לפגוע בהם.
ראובן ריבלין: לכן אני מציע, אדוני השר, שתשבו עם - - -
משה כחלון: משרד האוצר והקרן.
ראובן ריבלין: משרד הרווחה, האוצר והקרן - - -
עתניאל שנלר: אדוני היושב-ראש, זה רק נותן מענה לפער התקציבי - -
עתניאל שנלר: ולא בכדי העליתי את - - -
ראובן ריבלין: חבר הכנסת עתניאל שנלר, לפעמים, כדי למנוע דברים, אנחנו צריכים קודם כל לדבר בנושאים היותר שוליים כי אם אתה תדבר על הנושאים האחרים – גם בנושאים השוליים אנחנו נושלך ימינה ושמאלה.
ראובן ריבלין: לכן אני אומר: בואו נפתור את הבעיות שבגללן התכנסנו פה.
ראובן ריבלין: אני מבקש מאדוני שהחלטת הוועדה היום בהתכנסותה כאן, תבקש מהאוצר, הרווחה והקרן שיאמרו לנו את תוצאות הדיונים בקשר לאותו פער שצריך כדי לטפל באנשים האלה.
עתניאל שנלר: אני מבקש להוסיף להצעה של יושב-ראש הכנסת עוד סעיף שלאחר שהדבר הזה יוסדר - - -
משה גפני: לא "לאחר".
משה גפני: אני לא הולך לקבל "לאחר".
משה גפני: אני רוצה במקביל.
רוני קלינסקי: רק עוד מילה אחת – אם זה יידחה לעוד שבועיים, הבעיה תהיה - - -
ראובן ריבלין: זה יכול להתחיל היום אחר הצהריים.
רוני קלינסקי: חסרים כרגע בסך הכול 25 מיליון של-16 מהם יש מקור.
רוני קלינסקי: המקור הוא סל השירותים וייתרה שנשארה.
רוני קלינסקי: אם תדחו את זה רק ל-1 בינואר, החיסרון מבחינת הניצולים יהיה שאם מותר להם להגיש בקשה פעם בשנתיים – הבקשה הזאת תיחשב להם כבר על השנה הבאה.
ראובן ריבלין: שר הרווחה יהיה - - -
רוני קלינסקי: לכן אני מבקש שזה לא יידחה אלא יגמר בסוף השנה הזו.
משה גפני: צריך להגיש בקשה עכשיו.
משה גפני: דב בארי, רצית להגיד משהו?
דב בארי: אני אגיד משפט לסיכום - - -
עתניאל שנלר: זה בתקנה או בנוהל?
משה גפני: רגע, עתניאל, אתה לא יודע איך אנחנו מרוצים שהשגנו שני מיליון שקלים ואתה מדבר איתי כבר על כל העולם?
ראובן ריבלין: אספר לכם מה היה קורה בירושלים הקטנה: בין מנחה לנעילה ביום כיפור היו אנשים עולים לפרוכת וכל אחד מתנה את צרותיו לפני הקדוש ברוך הוא.
ראובן ריבלין: אחד אומר, האניות שלי בדרך, תדאג שלא תהיה סערה והן יגיעו בשלום, זה מיליארדים ומיליונים; אחריו אומר, אני קבלן, אני בונה בכל מקום, תדאג שלא תהיה רעידת אדמה, תדאג שיהיו הרבה פועלים.
ראובן ריבלין: בא הקבצן ואמר: היום יום רביעי, הקדוש ברוך הוא, אין לי כסף ליום שישי כדי לאכול.
ראובן ריבלין: היו באים העשירים ואומרים: קח 50 לירות ואל תבלבל לקדוש ברוך הוא את העניינים בשטויות שלך - - -
עתניאל שנלר: זה שנותן לו ביום כיפור 50 שקל לפני ארון הקודש זה החידוש הגדול.
משה כחלון: זאת התחייבות.
ראובן ריבלין: הוא אמר: הנה יום כיפור מסתיים ביום רביעי.
ראובן ריבלין: לפי סדר מועד, אני יודע, יום שבת, יום שני או יום רביעי - - -
עתניאל שנלר: לא אד"ו ראש ולא בד"ו פסח.
ראובן ריבלין: העובדה היא שהיחידי שהקדוש ברוך הוא נענה לבקשותיו באופן ישיר היה העני.
משה כחלון: הוא בטוח קיבל את הכסף.
ראובן ריבלין: הוא היחידי.
ראובן ריבלין: כל השאר, האניות, יכול להיות שלא היה צריך לבקש.
משה גפני: יש שלושה חלקים לדיון שלנו היום: החלק הראשון הוא החלק הבטוח – שני מיליון השקלים שבגללם הייתה ההפגנה וזה נפתר.
משה גפני: לפי מה שאמרה עפרה רוס, לפי מה שסוכם, יועבר היום הכסף והניצולים יקבלו אותו.
דוד ברין: זה לפי הקבצן.
משה גפני: הקבצן של יושב-ראש הכנסת זה לפעמים דברים מאוד עקרוניים.
משה גפני: אם היו פותרים את הבעיה של הקבצן במירכאות כפולות, לא הייתה הפגנה ולא היו בושות.
משה גפני: החלק השני הוא הוויכוח על ה-16 מיליון שקל שאני לא נכנס אליו עכשיו אבל אני מבקש מכם אחד מהשניים: או שפותרים את הבעיה לפני ה-1 בינואר או שמאפשרים להאריך את הבקשות של הניצולים בשבועיים בתוך 2013 וזה לא יקרא שנה חדשה.
משה גפני: אני יודע שבסדנאות שאתם עוברים לפני שאתם נכנסים לאגף תקציבים מלמדים אתכם שהמילה "לא" היא המילה הכי חשובה בעברית.
משה גפני: אין בעיה – לא יאריכו את הזמן של הניצולים, אני רוצה תשובה עד יומיים לפני ה-1 בינואר.
משה גפני: אבל למה אתה עושה לי ככה?
משה גפני: הרי אני אומר - - -
דב בארי: אני אמור לפגוש את - - -
משה גפני: אני רוצה תשובה על זה – או שאתם מאפשרים הארכת המעד כדי שהניצולים לא יפסידו את השנה או למצוא פתרון, כמו שאמר יושב-ראש הכנסת, יש ויכוח, ל-16 מיליון, טוען רוני קלינסקי, יש מקור.
משה גפני: יכול להיות שאתם חולקים על העניין.
רוני קלינסקי: הם לא חולקים, אין מחלוקת.
משה גפני: אתה מדבר בשם משרד האוצר?
דב בארי: אני לא מכיר מקור תקציבי ל-16 מיליון נוספים בשנת 2012 לנושא הזה.
דב בארי: מכיר רוני קלינסקי, מכיר יושב-ראש הוועדה – בבקשה, אני לא מכיר.
דב בארי: גם אני לא.
דב בארי: הוועדה מתכנסת מיד בתום הדיון הזה לעוד דיון כדי להגדיל את התגמולים כדי לבצע פנייה תקציבית ממקור חיצוני כדי לתקצב את הנושא הזה.
דב בארי: מקור תקציבי אני לא מכיר.
דב בארי: אנחנו בסוף שנה וסוגרים את התקציב.
דב בארי: אני לא אבטיח הבטחות - - -
רוני קלינסקי: - - -
משה גפני: רוני, עם כל הכבוד, זאת ועדת כספים - - -
דב בארי: אני לא יכול להתחייב - - -
משה גפני: אבל אני לא הולך לנהל עכשיו משא ומתן עם משרד האוצר.
משה גפני: אתה יודע, אני מזיע כשאני מנהל אתכם משא ומתן.
משה גפני: הצלחתי בהרבה דברים ויש דברים שלא הצלחתי.
משה גפני: אתה חושב שזה הולך ככה, בישיבה של ועדת הכספים?
משה גפני: אני מקבל את הצעתו של יושב-ראש הכנסת.
משה גפני: אם אכן יתברר שאכן צודק רוני קלינסקי – אתה ידע מה?
משה גפני: נעזוב אותו בצד, הוא לא גורם ממשלתי.
משה גפני: אנחנו שואלים: אם יש מקור וצריך לשלם את הכסף הזה אז שהניצולים יוכלו לבקש את זה ולא תאבד להם זכות של שנה.
משה גפני: לפי התשובה שלכם אנחנו נתייעץ עם שר הרווחה ועם יושב-ראש הכנסת, האם לעשות את זה בישיבה סגורה אצל יושב-ראש הכנסת או לעשות את זה בישיבה פומבית של ועדת הכספים.
משה גפני: כן, עפרה?
עפרה רוס: קודם כל, אין שום בעיה להעביר בקשות והם עשו את זה.
עפרה רוס: רוני קלינסקי יודע, שאת לא פעם ראשונה שהוא יכול - - -
משה גפני: לא שאלתי אותו עכשיו.
משה גפני: אם זה בסדר אז אין בעיה, אני שמח.
עפרה רוס: הם יכולים להעביר את הבקשות, עשינו את זה כבר.
עפרה רוס: נתנו ל-8,000-6,000 שהגישו את הבקשות עד אוקטובר - - -
שגית אפיק: זה יחשב להם לשנה הזאת?
שגית אפיק: זאת השאלה.
עפרה רוס: קודם כל, אפשר להגיש את הבקשות - - -
משה גפני: השאלה היא אם זה יחשב לשנה הזאת?
שגית אפיק: האם זה יחשב להם לשנת 2012, זאת השאלה.
עפרה רוס: אני מוכנה לבדוק את זה - - -
ראובן ריבלין: אם יש מקור תקציבי, תגידי - - -
עפרה רוס: יושב-ראש הוועדה יודע שאני לא אגיד דבר שאני לא אוכל לבצע אותו.
עפרה רוס: אני מתחייבת לתת תשובה לוועדה במהלך היום.
עפרה רוס: אם זה אפשרי – זה יהיה.
משה גפני: אני מבקש כדלהלן: שר הרווחה, משרד הרווחה ישבו אתכם, עם משרד האוצר, עם הרשות ועם הקרן כדי להגיע לפתרון בעניין של הכסף הזה.
משה גפני: אנחנו מבקשים את התשובה, כפי שאמר יושב-ראש הכנסת, ונחליט לפי התשובה אם עושים ישיבה סגורה אצל יושב-ראש הכנסת עם הגורמים הנוגעים בדבר, או שאנחנו נעשה ישיבה של ועדת הכספים שהיא תהיה ישובה פתוחה.
משה גפני: דב, אתה לא מקשיב לי – לא כמו תמיד – אבל כמו רוב הפעמים.
משה כחלון: הוא מחפש מקור.
משה גפני: הוא מקשיב לי כשאני מעביר כסף.
משה גפני: השאלה השנייה עליה אני רוצה תשובה: אם אין כסף – בסדר, לא יודע מה נעשה.
משה גפני: אבל אם יש כסף – צריך לבדוק את העניין כדי שהניצולים, הרי המטרה שלנו היא הניצולים כפי שנאמר על ידי כולם, כשיגישו את הבקשות לכסף שנמצא היום, זה יחשב על חשבון 2012 גם אם זה יתבצע בתחילת 2013.
משה גפני: גם על זה אני מבקש תשובה.
משה גפני: הדבר האחרון שאנחנו מבקשים לדעת: אני מבקש מכל הגורמים הנוגעים בדבר, אנחנו בוועדת הכספים נקיים ישיבה על כל העניין הזה – אני רוצה להיות הסניגור של המדינה בעניין הזה: המדינה השתפרה מאוד בעזרה לניצולי השואה.
משה גפני: זה לא פותר את הבעיות, אני יודע שהבעיות מחריפות, אבל המדינה הלכה צעדים גדולים קדימה.
משה גפני: אם אני בוחן את מה שהיה לפני חמש שנים ומה שיש היום אני רואה שיפור משמעותי במה שהמדינה נותנת לניצולים בגלל המחויבות המוסרית.
משה גפני: זה לא פותר את הבעיה - -
ראובן ריבלין: גם אולמרט - - -
משה גפני: - - - זה לא מוריד מחומרת הדברים שנאמרו כאן.
משה גפני: אבל אני בתפקיד שלי אני בודק כסף.
משה גפני: ובבדיקה הכספית נעשו שיפורים ושינויים מאוד-מאוד משמעותיים ואני משבח את הרשות, אני משבח את משרד האוצר, על אף הביקורת שיש לי עליהם והוויכוחים שיש לנו בעניין הזה.
משה גפני: אבל אי אפשר להתעלם מהעניין – היינו יכולים למנוע גם את ההפגנה הזאת.
משה גפני: היינו יכולים למנוע את זה.
משה גפני: לא תמיד אנחנו עושים מהר את מה שאפשר לעושות אלא עושים את זה לאט מידי.
משה גפני: אני רוצה לדעת האם צריך לשפר את השירות לניצול על-ידי הקרן או שאפשר לעשות את זה על-ידי גורם ממשלתי?
משה גפני: אני רוצה מכולם שיכינו עבודה לעניין השה – גם הקרן, גם הרשות, גם משרד הרווחה וגם משרד האוצר.
משה גפני: אני רוצה לדעת מה טובת העניין.
משה גפני: ועדת הכספים תקיים על זה דיון נרחב על הביורוקרטיה ועל כל מה שנילווה לעניין הזה.
משה גפני: יש את הגמלאות שנותנים לניצולים – הן הולכות לכולם לפי הקריטריונים, ויש את הטיפול הפרטני.
משה גפני: מה טובת העניין?
משה גפני: יכול להיות שהוועדה לא תדון בקדנציה הזאת העניין הזה, יכול להיות שכן.
משה גפני: יכול להיות שנקיים את הדיון כמו שהיושב-ראש הציע, לגבי ה-16 מיליון.
משה גפני: יכול להיות שנקיים כבר תחילת דיון בנושא עצמו.
משה גפני: אם לא – בכנסת הבאה.
משה גפני: לא נברח מהעניין הזה בגלל שהניצולים מתבגרים והצרכים שלהם גדלים ומה שהיה נכון לפני חמש שנים – לא נכון היום.
משה גפני: אף נבחר ציבור במדינת ישראל לא יוכל לברוח מהדיון הזה.
משה גפני: לכן אני מציע להתכונן לדיון הזה – אנחנו נקיים אותו.
משה גפני: אני מודה על שני מיליון השקלים.
משה גפני: אני מודה לך, אדוני יושב-ראש הכנסת, אני מודה לך אדוני שר הרווחה.
משה גפני: אתה עוד יכול לחזור למערכת הפוליטית?
משה כחלון: אתה אמרת שנעשה דיון בקדנציה הבאה – אני אשמח לבוא ולבקר.
משה גפני: אנחנו עוברים לצווים.
משה גפני: צו נכי המלחמה בנאצים (שינוי שיעור התגמולים) (הוראת שעה), התשע"ג-2012; צו נכי המלחמה בנאצים (שינוי שיעור התגמולים), התשע"ג-2012; צו נכי רדיפות הנאצים (שינוי שיעור התגמולים) (הוראת שעה), התשע"ג-2012; צו נכי רדיפות הנאצים (שינוי שיעור התגמולים), התשע"ג-2012.
משה גפני: איפה הצווים?
משה גפני: תחלק אותם.
טמיר כהן: יש לך פה צווים.
משה גפני: עפרה, בבקשה.
עפרה רוס: אנחנו מעדכנים את הצווים של נכי המלחמה בנאצים וגם נכי רדיפות הנאצים – הצווים של שני הציבורים האלה בסמכות ועדת הכספים – ב-4.2% מחודש אוקטובר - - -
משה גפני: זה נעשה בהסכמה עם יושב-ראש ועדת העבודה, הרווחה והבריאות ,לרכז את הטיפול גם בנכי המלחמה וגם בנכי הרדיפות בוועדה אחת.
משה גפני: זה יהיה בוועדת הכספים.
עפרה רוס: זאת עוד התייעלות למען ניצולי השואה.
עפרה רוס: פעם הם היו צריכים לרוץ לשתי ועדות.
עפרה רוס: עכשיו אנחנו מרכזים את הכול וזה מצוין.
עפרה רוס: מדובר בעדכון של 4.2% מאוקטובר 2011, כאשר בין היתר, הנזקקים והנצרכים, עם השינוי הגדול שאתה היית שותף פעיל מאוד לו - - -
משה גפני: דב בארי עזר לי בשינוי הגדול.
עפרה רוס: משרד האוצר, כמובן.
משה גפני: מאז ועד עכשיו אני מזיע.
עפרה רוס: אבל נעשה דבר חשוב מאוד – התגמולים גדלו לקבוצה הכי חלשה והכי נזקקת.
עפרה רוס: התגמול של נצרך עלה במאי מ-7,600 שקלים ל-8,158 שקלים, והיום יהיה תגמול של נצרך 8,254 שקלים – יש גידול.
עפרה רוס: זה מה שחשוב לך ולכן הדגשתי את זה.
עפרה רוס: אנחנו מבקשים את הוועדה לאשר את הצווים.
משה גפני: אני רוצה להגיד לחבר הכנסת יואל חסון ששינינו בחקיקה – לא היו מעדכנים, פתאום גילינו זאת אחרי חודשים ארוכים .
משה גפני: אנחנו קבענו שפעמיים בשנה יהיה עדכון שיאושר כאן בוועדה.
משה גפני: זו תועלת גדולה מאוד.
יואל חסון: זה מה שחשוב, אדוני, בסופו של דבר.
עפרה רוס: זה בעלות של 40 מיליון שקלים לטובתם של ניצולי השואה.
משה גפני: זה הולך ישירות לניצולים.
יואל חסון: אני לא רוצה להיות קטנוני, אבל לא דובר על 50 מיליון?
משה גפני: היא מדברת על הסך הכול.
משה גפני: הצו מדבר פרטנית.
עפרה רוס: יש את השוטף ויש את - - -
שגית אפיק: רגע, הייתה תוספת לצו של מחוסר פרנסה.
שגית אפיק: עמיחי, צריך להקריא את זה?
שגית אפיק: יש תוספת של משהו שנשמט וצריך להוסיף אותו לצווים.
שגית אפיק: זה יכנס כפסקה נוספת של עדכון בצו נכי המלחמה בנאצים (שינוי שיעור התגמולים) (הוראת שעה) ובכל מקום שזה דרוש לעניין מחוסר פרנסה.
שגית אפיק: בסעיף 4(ב)(ג) לחוק במקום 54.7% יבוא 57%, במקום 79.9% יבוא 83.3%, במקום 113.9% יבוא 118.7% ובמקום 147.
שגית אפיק: 6% יבוא 153.8.
שגית אפיק: יש כל מיני סוגים של נכים - - -
משה גפני: צריך להצביע בנפרד על כל הצווים?
שגית אפיק: אתה יכול להצביע על כולם יחד.
משה גפני: מי בעד אישור הצווים ירים את ידו?
עפרה רוס: מותר להצביע?
משה גפני: בעד אישור הצווים – פה אחד
משה גפני: נמנעים – אין צו נכי המלחמה בנאצים (שינוי שיעור התגמולים) (הוראת שעה), התשע"ג-2012; צו נכי המלחמה בנאצים (שינוי שיעור התגמולים), התשע"ג-2012; צו נכי רדיפות הנאצים (שינוי שיעור התגמולים) (הוראת שעה), התשע"ג-2012; צו נכי רדיפות הנאצים (שינוי שיעור התגמולים), התשע"ג-2012, נתקבלו.
משה גפני: הצווים אושרו.
משה גפני: עפרה , אני מודה לך.
משה גפני: אנחנו עוברים עכשיו לבקשה שלי לרביזיה על שינויים בתקציב לשנת 2012, מספרי הפניות לוועדה: 1005 ו-1006 שהם לצורך תקצוב גמלאות – את שומעת, עפרה?
משה גפני: – לצורך תקצוב גמלאות ושירותים רפואיים לניצולי השואה.
משה גפני: הצבעתי בשבוע שעבר על הפנייה הזאת, אבל הגשתי רביזיה מכיוון שהייתה פה קבילה, גם שלי – ה-102 מיליון שקלים יורדים מהביטוח הלאומי ואני מבקש לדעת אם יש פה נציג של הביטוח הלאומי.
משה גפני: האם זה יפגע בתשלומים של המוסד לביטוח לאומי?
רועי קרת: זה לא יפגע.
משה גפני: אז ה-102 מיליון שקלים עוברים ליישום - - -
תמי מרוז: סליחה, זה לא יפגע בהשלמת הכנסה?
יואל חסון: איך זה לא יפגע?
רועי קרת: אני אסביר ואולי חברי ישלים את הדברים אחר כך.
רועי קרת: אלו כספים שהם לא כספי הביטוח הלאומי.
רועי קרת: האוצר, כידוע, משפה את המוסד לביטוח לאומי על כל מיני סכומים שאנחנו גובים ועל סכומים שאנחנו משלמים במשך השנה.
רועי קרת: השנה, כמו שקרה בשנים קודמות, האוצר העביר יותר מדי כסף.
רועי קרת: אלו לא כספים שלנו, אין לנו טענה עליהם והם אמורים לחזור לאוצר המדינה.
משה גפני: חבר הכנסת עתניאל שנלר, אנחנו מדברים על 102 מיליון שקלים שילכו לרשות לזכויות ניצולי שואה לצורך תקצוב גמלאות ושירותים רפואיים לניצולי השואה.
עתניאל שנלר: זה בנוסף למסגרת הקיימת?
משה גפני: זה לא קשור בכלל לקרן.
משה גפני: תסבירי, עפרה.
עפרה רוס: זה תשלום לתגמולים ולטיפולים רפואיים לניצולי שואה.
עפרה רוס: יש לנו תגמולים בגובה של כ-50 מיליון שקלים שדיברנו עליהם ויש לנו צרכים נוספים שאנחנו נותנים לניצולי השואה וצרכים תוספת תקציבית – זה עבור כל מיני טיפולים רפואיים - - -
משה גפני: זה לא קשור לקרן.
עפרה רוס: זה לא קשור לקרן לחלוטין, זאת עוד תוספת שהמדינה נותנת לניצולי השואה – ממש לא קשור לקרן.
משה גפני: בעקבות הבהרת הדברים אני מודיע שאני מסיר את הרביזיה ולכן אנחנו לא צריכים להצביע והכסף עובר.
משה גפני: פנייה 1005 ו-1006 מאושרות - - -
עתניאל שנלר: זה עבר בפעם שעברה.
משה גפני: כן, אני הגשתי רביזיה.
משה גפני: אבל ברגע שהסרתי את הרביזיה, אחרי ההסבר, הכסף יעבור לרשות.
משה גפני: אותה שאלה קיימת על מספרי פנייה לוועדה: 1013 ו-1014.
משה גפני: שם מדובר על 15.3 מיליון שעוברים למשרד הרווחה לצורך תקצוב חוסים במסגרת חוץ-ביתית, וגם זה יורד מהמוסד לביטוח לאומי.
משה גפני: אני מבקש לדעת, עורך דין קרת, האם זה יפגע בפעילות של המוסד לביטוח לאומי?
דב בארי: זה זהה להעברה התקציבית הקודמת, לצורך העניין.
דב בארי: זה תקצוב עודפים - - -
עתניאל שנלר: כמה בסך הכול?
עתניאל שנלר: 105 מיליון ועוד 15 מיליון?
עתניאל שנלר: זהו?
משה גפני: 102 מיליון ועוד 15.3 מיליון.
דב בארי: כן, כן.
דב בארי: זה נובע מטיפול - - -
משה גפני: התחלתי לעבוד במשרד האוצר, אני צריך לדעת מספרים.
דב בארי: זה עניין טכני פשוט.
דב בארי: את תקציב המדינה ל-2012 בנינו לפני שנתיים.
דב בארי: תקצבנו באופן מקורי את הביטוח הלאומי.
דב בארי: יש שם תקציב שיושב שם כאבן שאין לה הופכין כי אין דרך ואין צורך להעביר את זה לביטוח הלאומי.
דב בארי: מדינה משפה את הביטוח הלאומי והכול לפי חוק והכול משולם עד לשקל האחרון.
דב בארי: זה תקציב עודף ונעשה - - -
משה גפני: טוב, אחרי שהלאמתם את הביטוח הלאומי לפני כמה שנים אז הכול בסדר.
משה גפני: עורך דין קרת, לא מעניין אותי מה שאומר בארי בעניין הזה – מעניין אותי מה שאתה אומר.
משה גפני: אין פגיעה?
רועי קרת: אבל מה שהוא אומר זה נכון.
משה גפני: כל מה שהוא אומר תמיד נכון, אבל לפעמים אתם מתרגזים על מה שהם אומרים נכון.
רועי קרת: נכון, נכון.
משה גפני: הפעם אתם לא מתרגזים?
רועי קרת: היינו פה כמה פעמים והתרגזנו – זה לא המקרה.
רועי קרת: זה לא כסף שלנו, זה כסף שהועבר מראש - - -
משה גפני: אני מסיר את הרביזיה מפנייה 1013 ו-1014, ועל כן הפנייה של 15.3 מיליון שקלים לצורך תקצוב חוסים במסגרות חוץ-ביתיות במשרד הרווחה מאושרת.
משה גפני: ואנחנו עוברים לסעיף האחרון בסדר היום.
משה גפני: דב, בוא הנה.
משה גפני: אין משרד התרבות?
טמיר כהן: לא קיבלנו פנייה.
עפרה רוס: אנחנו סיימנו?
עפרה רוס: תודה רבה.
עתניאל שנלר: משה, יש עוד משהו היום?
משה גפני: כן, העברות.
משה גפני: טמיר אתם מאורגנים?
משה גפני: לא עושים הפסקה היום, צום היום.
עתניאל שנלר: אני מבין שאין בעיות מיוחדות, נכון רב משה?
משה גפני: אני לא יודע אלו פניות הגיעו.
אמנון כהן: להשלים מיליון לוקח ארבע שעות, מיליארדים – חמש דקות.
אמנון כהן: איך אתה מרגיש?
אורי אריאל: משה, רק יצאנו וכבר גמרת - - -
משה גפני: לא גמרתי.
משה גפני: אני מחכה להעברות.
משה גפני: יש ארבע העברות.
אורי אריאל: אלו העברות?
אמנון כהן: יש העברות?
אמנון כהן: תסתדר לבד.
משה גפני: יש משרד התרבות שביקשתי לפצל.
משה גפני: נו, טמיר - - -
אמנון כהן: טוב, גפני, אני סומך עליך.
משה גפני: יש משהו דרמטי?
משה גפני: אמנון ואורי צריכים להישאר?
משה גפני: טמיר, תגיד להם.
טמיר כהן: שחררנו אותם, לא?
אורי אריאל: בסדר, אין משהו - - -
משה גפני: אם יהיה משהו אני אקרא לכם.
משה גפני: אני רוצה לסיים עד תפילת מנחה.
משה גפני: משרד הקליטה, אתה הרפרנט של הקליטה?
אופיר להב: פנייה 1010
משה גפני: מספר פניה לוועדה 1010.
אופיר להב: מדובר בשינוי פנימי לתקצוב בנושא מסורבי עלייה.
אופיר להב: הייתה החלטת ממשלה - - -
משה גפני: 168 אלף שקל?
משה גפני: מי שבעד אישור הפנייה ירים את ידו.
משה גפני: נמנעים – אין פנייה 1010 אושרה.
משה גפני: פניות 1105-1100 ו-1108
משה גפני: פניות 1100 עד 1105 ו-1108.
משה גפני: בבקשה, גיא.
אריאל אטיאס: הפנייה התקציבית הזאת נועדה לתת מענה לכמה צרכים - - -
משה גפני: השרה דיברה איתי בשבוע שעבר.
משה גפני: אם זה יאושר היום, זה בסדר?
משה גפני: אתם יכולים להשתמש בפניות האלה?
משה גפני: איזה מזל יש לי.
אריאל אטיאס: הפנייה נועדה לשרת כמה צרכים שיש למשרד: אחד, יש לנו הסכם עם - - - שבמסגרתם, חלקם בהרשאות וחלקם במזומן.
אריאל אטיאס: חלק מזה היא תוספת הרשאה בגין הסכם קיים מול משרד האוצר וחלק זה תוספת מזומן בגין הרשאות קיימות.
אריאל אטיאס: בנוסף לזה, יש לנו תוספת די גדולה לרשות העתיקות של 13 מיליון ש"ח.
אריאל אטיאס: גם זה סיכום תקציבי כנגד תכנית הבראה שעברה רשות העתיקות.
אריאל אטיאס: 10 מיליון ש"ח מיועדים לתקצוב משרד הספורט כנגד סיכום תקציבי שרק בסוף השנה, כמו שאתם יודעים, מגיע למשרדים, סיכום תקציבי שלנו עם אגף תקציבים שעכשיו בא לידי ביטוי.
אריאל אטיאס: בנוסף, עוד 4.5 מיליון ש"ח ממשרד ראש הממשלה בנושא שימור אתרים – תכנית תמר – אלו תכניות שהמשרד מפעיל הן בשימור אתרים והן ברשות העתיקות כנגד סיכומים מול פינסקי.
משה גפני: מה מול פינסקי?
אריאל אטיאס: 4.5 מיליון ש"ח עבור שימור אתרי מורשת.
אריאל אטיאס: משרד ראש הממשלה, המועצה לשימור אתרים ורשות העתיקות עבור פרויקטים משותפים.
משה גפני: מה זה שייך לפינסקי?
אריאל אטיאס: פינסקי מנהל תכנית תמר, תכנית מורשת - - -
משה גפני: של משרד החינוך?
אריאל אטיאס: משרד ראש הממשלה.
אריאל אטיאס: ראובן פינסקי.
אריאל אטיאס: יש עוד ארבעה מיליון ש"ח שנועדו לתקצב אזרחים ותיקים.
משה גפני: מה זה המיליון?
אריאל אטיאס: מיליון שקלים ממשרד החינוך עבור מתקני ספורט.
משה גפני: איפה בונים את זה?
אריאל אטיאס: יש תבחינים שפורסמו - - -
משה גפני: מיליון שקלים מספיקים למתקני ספורט?
אריאל אטיאס: אגמנו משאבים – ממשרד החינוך מיליון ש"ח.
אריאל אטיאס: בסך הכול נחלק 22 מיליון ש"ח.
אריאל אטיאס: תודה רבה לכם.
משה גפני: משרד החקלאות – דייג בכינרת - - -
אריאל אטיאס: זה לא אני.
אריאל אטיאס: אישרתי עכשיו פניות 1105-1100 ו-1108, נכון?
טמיר כהן: כן, זה אושר.
טמיר כהן: פניות 1098-1094
משה גפני: פניות 1098-1094, מי זה?
שגית אפיק: לא באו.
טמיר כהן: לא הגיעו, לא נמצאים.
אריאל אטיאס: זה לא אני, נכון?
משה גפני: מורידים לכם כסף.
אריאל אטיאס: זה בסדר.
משה גפני: 414 אלף ש"ח - - - פנייה 1122
משה גפני: פנייה 1122, בבקשה.
יוגב אוחיון: הפנייה נועדה - - -
יוגב אוחיון: הפנייה נועדה לתוספת הרשאה להתחייב בסך 2.5 מיליארד שקל עקב טעות טכנית שהייתה לנו עם הפנייה שנועדה להפחית הרשאה באותו סכום ממשרד הביטחון.
טמיר כהן: אז זאת לא הייתה טעות טכנית.
טמיר כהן: הסברתם את זה בצורה מפורטת.
יוגב אוחיון: מה שהיה עם משרד הביטחון לא היה טעות טכנית.
יוגב אוחיון: מבחינת מערכות המחשב שלנו הפנייה של משרד הביטחון אושרה כביכול, למרות שהיא לא אושרה בפועל ואנחנו הסתמכנו - - -
משה גפני: אתה הרפרנט של האוצר?
יוגב אוחיון: אני רכז מאקרו באגף תקציבים באוצר.
משה גפני: מה אומר על זה משרד הביטחון?
יוגב אוחיון: הבקשה הזאת לא נוגעת למשרד הביטחון.
יוגב אוחיון: הבקשה הזאת נועדה לתוספת הרשאה כדי שפניות שדרשו הרשאה להתחייב, שאושרו כאן בוועדת הכספים יוכלו לעבור במערכת "מרכבה" - - -
משה גפני: על זה דיבר איתי השר?
יוגב אוחיון: לא.
יוגב אוחיון: אני לא מאמין.
משה גפני: שר האוצר דיבר איתי על זה.
יוגב אוחיון: יכול להיות שדיבר על הפנייה של משרד הביטחון.
משה גפני: על זה.
משה גפני: על הרשאות להתחייב.
שגית אפיק: מה הטעות הטכנית?
משה גפני: מה הטעות?
יוגב אוחיון: הטעות הטכנית היא שבמערכות המחשב שלנו, ה-2.5 מיליארד שקלים שנלקחו ממשרד הביטחון הופיעו כסכום שיש לנו אותו, כסכום שאנחנו יכולים לחלק אותו.
יוגב אוחיון: בפועל חולקו הכספים האלה, אושרו כאן בוועדה.
יוגב אוחיון: מבחינת "מרכבה" – לנו יש מערכת תקציב שלא תואמת את מערכת "מרכבה".
משה גפני: אני לא הולך לעכב את זה, אני רק אגיש רביזיה.
טמיר כהן: מה דינה של הפנייה ההיא?
יוגב אוחיון: לא אושרה.
יוגב אוחיון: הפנייה הזאת, במידה והיא לא מאושרת – נניח הועברו בשבעו שעבר כספים למשרד החינוך, משרד החינוך התלונן שהוא לא רואה את הכספים במערכת.
יוגב אוחיון: זה בגלל שיש פער בין "מרכבה" למערכות התקציב.
יוגב אוחיון: הפנייה הזאת נועדה לתקן את הפער הזה.
יוגב אוחיון: אין בה שום דבר מהותי.
משה גפני: טוב, מי בעד אישור הפניה – ירים את ידו.
משה גפני: אני רק רוצה לברר את זה.
משה גפני: אין בעניין הזה שום השלכה?
יוגב אוחיון: במידה וזה לא יאושר עד סוף היום אז תהיה לנון בעיה עם ביצוע של פניות שאושרו בשבוע שעבר.
יוגב אוחיון: לכן, מה שאפשר ליישב היום - - -
משה גפני: אורית, יש עוד משהו?
משה גפני: זה לא ה-2.5 מיליארד שאז לא אישרנו?
יוגב אוחיון: זה לא.
משה גפני: אז למה זה בדיוק אותו סכום?
יוגב אוחיון: כי הסכום ההוא היה אמור לממן לנו דברים אחרים אז יש קשר טכני ביניהם אבל אין קשר מהותי, זאת אומרת, מה שלא אישרת – לא יאושר אז.
יוגב אוחיון: הכסף לא יילקח ממשרד הביטחון.
צבי זרחיה: מה המשעות עכשיו של ה-2.5 מיליארד?
צבי זרחיה: לוקחים מהם?
משה גפני: לא לוקחים.
משה גפני: הוא אומר שזה רק תיקון טכני.
יוגב אוחיון: אם הבעיה תיפתר בימים הקרובים אז יכול להיות שהכסף יילקח, אבל הפנייה הזאת לא לוקחת את הכסף – היא מכניסה לרזרבה - - -
משה גפני: טוב, צריך לדבר על זה.
משה גפני: אורית, יש עוד פנייה?
טמיר כהן: מאיפה לקחתם את ה-2.5 מיליארד האלה?
יוגב אוחיון: הם נוספו באישור ועדת הכספים, אין מקור להם.
יוגב אוחיון: ההרשאה להתחייב היא לא - - -
טמיר כהן: - - - אתה מסביר את זה?
משה גפני: תשאיר את זה ליום שלישי.
משה גפני: שלום, אני פותח את הישיבה בנושא הבא שעל סדר היום – נעשה אותו קצר - אישור העמדת הלוואה לחברת התעשייה הצבאית לישראל בע"מ, בהתאם לסעיף 10 לחוק החברות הממשלתיות.
משה גפני: מי מציג את ההלוואה?
יעקב מרגי: יעקב גזית, מרכז הפרטה ברשות החברות הממשלתיות.
יעקב מרגי: אנחנו מבקשים הלוואה בנוהל שנעשה בוועדה בפעמים הקודמות, על מנת לאפשר לוועדה לשלם משכורות לעובדים ולרכוש חומרי גלם חיוניים לתקופה של החודשיים הקרובים.